pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม. เคาะ ! มาตรการเร่งด่วนช่วยแรงงาน ผู้ประกอบการ ในพื้นที่ควบคุมสูงสุดเข้มงวดกรุงเทพมหานครและปริมณฑล
วันอังคารที่ 29 มิถุนายน 2564
ครม. เคาะ ! มาตรการเร่งด่วนช่วยแรงงาน ผู้ประกอบการ ในพื้นที่ควบคุมสูงสุดเข้มงวดกรุงเทพมหานครและปริมณฑล
ครม. เคาะ ! มาตรการเร่งด่วนช่วยแรงงาน ผู้ประกอบการ ในพื้นที่ควบคุมสูงสุดเข้มงวดกรุงเทพมหานครและปริมณฑล
นายอนุชา บูรพชัยศรี โฆษกประจําสํานักนายกรัฐมนตรี เผยที่ประชุมคณะรัฐมนตรี เห็นชอบมาตรการช่วยเหลือในระยะเร่งด่วนสําหรับกลุ่มแรงงานและผู้ประกอบการ ทั้งที่อยู่ในระบบและนอกระบบประกันสังคม ในพื้นที่ควบคุมสูงสุดและเข้มงวด กรุงเทพมหานครและปริมณฑลที่ได้รับผลกระทบจากการปฏิบัติตามข้อกําหนด (ฉบับที่ 25) ได้แก่ กรุงเทพมหานครและปริมณฑล (จังหวัดนครปฐม นนทบุรี ปทุมธานี สมุทรปราการ และสมุทรสาคร) เป็นระยะเวลา 1 เดือน โดยมีรูปแบบการให้ความช่วยเหลือ ดังนี้
1) กลุ่มแรงงานที่อยู่ในระบบประกันตนตามมาตรา 33 สัญชาติไทย จะได้รับเงินช่วยเหลือ 2,000 บาท/คน เพิ่มเติมจากการที่ลูกจ้างได้รับประโยชน์ทดแทนในกรณีว่างงานในอัตราร้อยละ 50 ของค่าจ้างรายวัน (สูงสุดไม่เกิน 7,500 บาท) ตลอดระยะเวลาที่มีคําสั่งปิดสถานที่แต่ไม่เกิน 90 วัน ส่วนผู้ประกอบการหรือนายจ้าง จะได้รับความช่วยเหลือตามจํานวนลูกจ้าง สูงสุดไม่เกิน 200 คน ในอัตรา 3,000 บาท /คน
2) ผู้ประกอบการหรือนายจ้างที่ไม่ได้อยู่ในระบบประกันสังคม ได้รับการเยียวยาดังนี้
2.1) ผู้ประกอบการที่มีลูกจ้าง ให้ลงทะเบียนกับสํานักงานประกันสังคมภายในเดือนกรกฎาคม 2564 จะได้รับเงินช่วยเหลือตามจํานวนลูกจ้างสูงสุด ไม่เกิน 200 คน ในอัตรา 3,000 บาทต่อคน และลูกจ้างที่เป็นสัญชาติไทยจะได้รับความช่วยเหลือในอัตรา 2,000 บาทต่อคน
2.2) กรณีที่เป็นผู้ประกอบการที่ไม่มีลูกจ้าง ลงทะเบียนผ่านแอปพลิเคชัน “ถุงเงิน” ผ่านโครงการคนละครึ่ง ภายในเดือนกรกฎาคม 2564 โดยผู้ประกอบการจะได้รับความช่วยเหลือในอัตรา 3,000 บาท
2.3) ผู้ประกอบการในหมวดร้านอาหาร เครื่องดื่ม ของโครงการคนละครึ่งที่ไม่ได้ขึ้นทะเบียนกับสํานักงานประกันสังคม เนื่องจากไม่มีลูกจ้างจะได้รับการช่วยเหลือในอัตรา 3,000 บาท
โฆษกประจําสํานักนายกรัฐมนตรี ยังเผยว่า ครม. มอบหมายให้กระทรวงการคลัง ประชาสัมพันธ์ให้ผู้ประกอบการที่ไม่อยู่ในระบบประกันสังคมเนื่องจากไม่มีลูกจ้าง ลงทะเบียนผ่านแอปพลิเคชัน “ถุงเงิน” ผ่านโครงการคนละครึ่งภายในเดือนกรกฎาคม 2564 รวมทั้งให้กระทรวงแรงงาน เร่งดําเนินการประชาสัมพันธ์ให้ผู้ประกอบการที่มีลูกจ้างให้ดําเนินการลงทะเบียนในระบบประกันสังคม
นอกจากนี้ รัฐบาลโดยกระทรวงแรงงาน จะประสานขอความร่วมมือระหว่างสมาคมอุตสาหกรรมก่อสร้างไทย ในพระบรมราชูปถัมภ์กับสมาคมภัตตาคารไทยและร้านอาหาร ให้ใช้บริการอาหารจากภัตตาคาร ร้านอาหาร และร้านอาหารรายย่อย แม่ค้า พ่อค้า เพื่อดูแลกลุ่มแรงงานในสถานที่พักอาศัยชั่วคราวสําหรับคนงานทั้งภายในและภายนอกสถานที่ก่อสร้างด้วย
“สําหรับโครงการที่ได้รับอนุมัติจากคณะรัฐมนตรี ให้ดําเนินการในช่วงเดือนกรกฎาคม - ธันวาคม 2564 เพื่อกระตุ้นการใช้จ่ายของประชาชนที่มีกําลังซื้อ เพื่อเพิ่มสภาพคล่องทางการเงินให้แก่ผู้ประกอบการร้านค้า ร้านอาหาร ได้แก่ โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 โครงการคนละครึ่ง ระยะที่ 3 และโครงการ “ยิ่งใช้ยิ่งได้” ยังคงดําเนินการต่อไปเพื่อเพิ่มปริมาณเงินหมุนเวียนในระบบเศรษฐกิจให้เป็นไปต่อเนื่อง” นายอนุชา ฯ กล่าวยืนยัน
--------------------
รัฐบาลไทย-ข่าวทำเนียบรัฐบาล-กระทรวงการท่องเที่ยวและกีฬา ชี้แจงข้อวิจารณ์การเปิดประเทศไม่เอื้อประโยชน์ให้ผู้ประกอบการ
วันจันทร์ที่ 8 พฤศจิกายน 2564
กระทรวงการท่องเที่ยวและกีฬา ชี้แจงข้อวิจารณ์การเปิดประเทศไม่เอื้อประโยชน์ให้ผู้ประกอบการ
โฆษกกระทรวงการท่องเที่ยวและกีฬา เผย SHA Plus เป็นการยกระดับจากมาตรฐาน SHA พร้อมมีการปรับปรุงระบบและเพิ่มประสิทธิภาพการให้บริการเว็บไซต์รับสมัครผู้ประกอบการ และยังเปิดให้ลงทะเบียนได้  ที่อาคารการท่องเที่ยวแห่งประเทศไทย
วันที่ 6 พฤศจิกายน 2564 นายคณนาถ หมื่นหนู โฆษกกระทรวงการท่องเที่ยวและกีฬา กล่าวว่า มาตรฐาน SHA Plus เป็นเครื่องหมายที่ได้รับการยกระดับจากมาตรฐาน SHA หรือ Amazing Thailand Safety & Health Administration มาตรฐานความปลอดภัยด้านสุขอนามัยที่กระทรวงการท่องเที่ยวและกีฬา โดย ททท. กระทรวงสาธารณสุข โดย กรมควบคุมโรคกรมอนามัย และกรมสนับสนุนบริการสุขภาพ หน่วยงานภาครัฐและภาคเอกชนร่วมมือกันเพื่อให้ประชาชนและผู้ประกอบการได้ปรับตัวและเตรียมความพร้อมให้สอดคล้องกับมาตรการป้องกันการแพร่ระบาดของโควิด-19 และการใช้ชีวิตวิถีปกติใหม่ (New Normal) เป็นการช่วยควบคุม/ลด การระบาดของเชื้อโควิด-19 ซึ่งส่งผลให้เศรษฐกิจสามารถเดินต่อไปได้ ซึ่งผู้ประกอบการที่ลงทะเบียน SHA Plus จะต้องผ่านเกณฑ์ SHA และพนักงานต้องได้รับการฉีดวัคซีนป้องกันโควิด-19 ครบ 2 เข็มไม่ต่ํากว่า 70% ของพนักงานทั้งหมด โดยพนักงานที่อยู่ในส่วนต้อนรับ หรือ Frontline จะต้องได้รับการฉีดวัคซีน 100% เพื่อสร้างความมั่นใจให้กับผู้ให้บริการ ผู้เข้ารับบริการ และนักท่องเที่ยวทั้งชาวไทยและชาวต่างชาติ
ทั้งนี้ มาตรฐาน SHA เป็นแนวทางในการปฏิบัติตามมาตรการสาธารณสุขและมาตรฐานความปลอดภัยด้านสุขอนามัยสําหรับการบริการในภาคอุตสาหกรรมท่องเที่ยว ครอบคลุมทุกกิจการภาคท่องเที่ยวและภาคบริการ (10 กิจการ/กิจกรรม) ได้แก่
1.ภัตตาคาร/ร้านอาหาร / Street Food 2.โรงแรม/ที่พัก และโฮมสเตย์ 3.นันทนาการและสถานที่ท่องเที่ยว / ชุมชน 4.ยานพาหนะ 5.บริษัทนําเที่ยวและมัคคุเทศก์ 6.สุขภาพและความงาม 7.ห้างสรรพสินค้าและศูนย์การค้า 8.กีฬาเพื่อการท่องเที่ยว 9.การจัดกิจกรม / การประชุม / โรงละคร / โรงมหรสพ 10.ร้านค้าของที่ระลึกและร้านค้าอื่นๆ
ททท. ได้มีการปรับปรุงระบบและเพิ่มประสิทธิภาพการให้บริการเว็บไซต์ในการรับสมัครผู้ประกอบการ โดยปรับปรุงเซิร์ฟเวอร์ (Server) และเพิ่มแบนด์วิดท์ (Bandwidth) ทําให้ระบบมีการประมวลผลที่ดีและรวดเร็วยิ่งขึ้น ซึ่งปัจจุบันสามารถใช้งานได้เป็นปกติแล้ว อีกทั้ง ททท. ได้เพิ่มช่องทางการลงทะเบียนให้กับผู้ประกอบการ โดยได้จัดตั้งศูนย์อํานวยความสะดวก และให้คําปรึกษาในการลงทะเบียน SHA (SHA Clinic) สําหรับผู้ประกอบการทั้ง 10 ประเภทกิจการ ที่ไม่สามารถลงทะเบียนผ่านระบบออนไลน์ได้ โดยผู้ประกอบการสามารถเดินทางมาลงทะเบียนได้โดยตรง ณ บริเวณลานจอดรถชั้น G อาคารการท่องเที่ยวแห่งประเทศไทย สํานักงานใหญ่ ถนนเพชรบุรี เขตราชเทวี กรุงเทพมหานคร ตั้งแต่วันที่ 5 – 19 พฤศจิกายน 2564 ตั้งแต่เวลา 10.00 - 16.00 น. ไม่เว้นวันหยุดราชการ โดยผู้ที่เดินทางมายื่นสมัครจะต้องแสดงหลักฐานการได้รับวัคซีนโควิด-19 ครบตามเกณฑ์ และปฏิบัติตามมาตรการทางสาธารณสุขอย่างเคร่งครัด ซึ่งจะช่วยอํานวยความสะดวก ได้อีกทางหนึ่ง
รัฐบาลไทย-ข่าวทำเนียบรัฐบาล-กรมการขนส่งทางบก เปิดให้บริการต่อใบอนุญาตขับรถนอกเวลาราชการให้บริการนอกเวลาทุกวันเสาร์ ตลอดเดือนสิงหาคม - กันยายน 2565
วันจันทร์ที่ 8 สิงหาคม 2565
กรมการขนส่งทางบก เปิดให้บริการต่อใบอนุญาตขับรถนอกเวลาราชการให้บริการนอกเวลาทุกวันเสาร์ ตลอดเดือนสิงหาคม - กันยายน 2565
...
กรมการขนส่งทางบก เปิดให้บริการต่อใบอนุญาตขับรถนอกเวลาราชการให้บริการนอกเวลาทุกวันเสาร์ ตลอดเดือนสิงหาคม - กันยายน 2565 ณ สํานักงานขนส่งในพื้นที่กรุงเทพมหานคร ปริมณฑล และจังหวัดท่องเที่ยว จองคิวล่วงหน้าผ่านแอปพลิเคชัน DLT Smart Queue
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตั้งแต่วันที่ 11 กรกฎาคม 2565 ที่ผ่านมา กรมการขนส่งทางบกได้ขยายระยะเวลาการให้บริการต่ออายุใบอนุญาตขับรถในวันธรรมดา (ยกเว้นวันหยุดนักขัตฤกษ์) นอกเวลาราชการ ซึ่งจะให้บริการตั้งแต่เวลา 08.30 - 18.00 น. เพื่อรองรับการให้บริการการต่อใบอนุญาตขับรถ โดยมีผู้จองคิวล่วงหน้าผ่านแอปพลิเคชัน DLT Smart Queue และมีผู้มาใช้บริการต่อใบขับขี่นอกเวลาราชการ ณ สํานักงานขนส่งพื้นที่กรุงเทพมหานคร 5,068 ราย สํานักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว จํานวน 14,375 ราย รวมทั้งสิ้น 19,443 ราย และตั้งแต่เดือนสิงหาคม 2565 - กันยายน 2565 ได้เปิดให้บริการต่อใบอนุญาตขับรถนอกเวลาเพิ่มเติมในวันเสาร์ ระหว่างเวลา 08.30 - 16.30 น. เพื่อให้สามารถรองรับความต้องการของประชาชนได้มากขึ้น โดยการให้บริการต่ออายุใบอนุญาตขับรถนอกเวลาราชการในวันเสาร์ระหว่างเวลา 08.30 - 16.30 น. จะให้บริการเฉพาะสํานักงานขนส่งกรุงเทพมหานครพื้นที่ 1 - 5 และสํานักงานขนส่งจังหวัดและสาขา ในจังหวัดปริมณฑล และจังหวัดท่องเที่ยว ประกอบด้วย ภาคกลาง นนทบุรี ปทุมธานี สมุทรปราการ พระนครศรีอยุธยา นครปฐม สมุทรสาคร สุพรรณบุรี ฉะเชิงเทรา ลพบุรี สระบุรี ภาคตะวันออก ชลบุรี ระยอง ปราจีนบุรี ภาคเหนือ นครสวรรค์ พิษณุโลก เชียงใหม่ เชียงราย กําแพงเพชร ภาคตะวันออกเฉียงเหนือ ขอนแก่น นครราชสีมา อุบลราชธานี บุรีรัมย์ สุรินทร์ อุดรธานี มหาสารคาม ชัยภูมิ ภาคใต้ สุราษฎร์ธานี ภูเก็ต สงขลา นครศรีธรรมราช ภาคตะวันตก กาญจนบุรี ราชบุรี เพชรบุรี
ผู้สนใจสามารถจองคิวล่วงหน้าผ่านแอปพลิเคชัน DLT Smart Queue และสําหรับผู้ที่จองคิวล่วงหน้าผ่าน แอปพลิเคชันไว้แล้ว หากต้องการเปลี่ยนวันและเวลาให้การดําเนินการให้เร็วขึ้น สามารถดําเนินการจองคิวใหม่ได้ โดยคิวที่จองไว้เดิมจะถูกยกเลิกอัตโนมัติ ส่วนผู้ที่ยังไม่เคยจองคิวมาก่อนแต่ต้องการดําเนินการต่ออายุใบอนุญาตขับรถนอกเวลาราชการ ในช่วงเย็นของวันทําการ หรือในวันเสาร์ สามารถจองคิวผ่านแอปพลิเคชัน DLT Smart Queue ได้เช่นเดียวกัน กรมการขนส่งทางบกและสํานักงานขนส่งทุกแห่งทั่วประเทศยังคงดําเนินการตามมาตรการด้านสาธารณสุขเพื่อป้องกันการแพร่กระจายของเชื้อโควิด-19 อย่างเคร่งครัด ตั้งแต่การคัดกรองก่อนเข้าอาคาร เว้นระยะห่างตามมาตรการ Social Distancing โดยให้ประชาชนมั่นใจได้ว่าเจ้าหน้าที่ของกรมการขนส่งทางบกและสํานักงานขนส่งทุกคนได้รับวัคซีนป้องกันโควิด-19 และสวมหน้ากากอนามัยตลอดเวลาให้บริการ ทั้งนี้ ขอความร่วมมือประชาชนที่ติดต่อราชการ สวมหน้ากากอนามัยในการติดต่อราชการ และปฏิบัติตามคําแนะนําของเจ้าหน้าที่อย่างเคร่งครัด เพื่อลดความเสี่ยงในการติดต่อแพร่กระจายของโรค
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 11 - 17 มีนาคม 2565
วันศุกร์ที่ 18 มีนาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 11 - 17 มีนาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 11 - 17 มีนาคม 2565 พบการกระทําผิด จํานวน 579 คดี คิดเป็นเงินค่าปรับ 8.41 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 11 - 17 มีนาคม 2565) พบว่ามีการกระทําผิด จํานวน 579 คดี คิดเป็นเงินค่าปรับ 8.41 ล้านบาท โดยแยกเป็น สุรา จํานวน 331 คดี ค่าปรับ 2.51 ล้านบาท ยาสูบ จํานวน 185 คดี ค่าปรับ 4.11 ล้านบาท ไพ่ จํานวน 12 คดี ค่าปรับ 0.08 ล้านบาท น้ํามันและผลิตภัณฑ์น้ํามัน จํานวน 17 คดี ค่าปรับ 0.17 ล้านบาท น้ําหอม จํานวน 3 คดี ค่าปรับ 0.24 ล้านบาท รถจักรยานยนต์ จํานวน 15 คดี ค่าปรับ 0.49 ล้านบาท และสินค้าอื่น ๆ จํานวน 16 คดี ค่าปรับ 0.81 ล้านบาท โดยมีของกลางแยกเป็นน้ําสุรา จํานวน 5,081.075 ลิตร ยาสูบ จํานวน 6,129 ซอง ไพ่ จํานวน 1,198 สํารับ น้ํามันและผลิตภัณฑ์น้ํามัน จํานวน 4,855.000 ลิตร น้ําหอม จํานวน 331 ขวด รถจักรยานยนต์ จํานวน 17 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 17 มีนาคม 2565 พบว่ามีการกระทําผิด จํานวน 12,854 คดี คิดเป็นเงินค่าปรับ 239.94 ล้านบาท โดยแยกเป็น สุรา จํานวน 6,805 คดี ค่าปรับ 62.36 ล้านบาท ยาสูบ จํานวน 4,525 คดี ค่าปรับ 119.14 ล้านบาท ไพ่ จํานวน 220 คดี ค่าปรับ 2.09 ล้านบาท น้ํามันและผลิตภัณฑ์น้ํามัน จํานวน 327 คดี ค่าปรับ 17.48 ล้านบาท น้ําหอม จํานวน 65 คดี ค่าปรับ 3.09 ล้านบาท รถจักรยานยนต์ จํานวน 616 คดี ค่าปรับ จํานวน 14.60 ล้านบาท และสินค้าอื่น ๆ จํานวน 296 คดี ค่าปรับ 21.18 ล้านบาท โดยมีของกลางแยกเป็นน้ําสุรา จํานวน 93,537.845 ลิตร ยาสูบ จํานวน 2,714,675 ซอง ไพ่ จํานวน 14,825 สํารับ น้ํามันและผลิตภัณฑ์น้ํามัน จํานวน 544,438.000 ลิตร น้ําหอม จํานวน 83,298 ขวด รถจักรยานยนต์ จํานวน 753 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-บอร์ด สปสช. เพิ่มสิทธิผู้ป่วยไตวายเรื้อรัง “บัตรทอง” ล้างไตด้วยวิธีฟอกเลือด ไม่เสียค่าใช้จ่าย เริ่ม 1 ก.พ. นี้
วันอังคารที่ 11 มกราคม 2565
บอร์ด สปสช. เพิ่มสิทธิผู้ป่วยไตวายเรื้อรัง “บัตรทอง” ล้างไตด้วยวิธีฟอกเลือด ไม่เสียค่าใช้จ่าย เริ่ม 1 ก.พ. นี้
.....
คณะกรรมการหลักประกันสุขภาพแห่งชาติ (บอร์ด สปสช.) เห็นชอบให้ผู้ป่วยไตวายเรื้อรังสิทธิบัตรทองที่ไม่สมัครใจรับบริการล้างไตผ่านทางช่องท้อง เลือกใช้วิธีล้างไตด้วยการฟอกเลือดได้โดยไม่จ่ายเงินเอง เน้นหลักการให้ผู้ป่วยเป็นศูนย์กลาง สามารถร่วมตัดสินใจเลือกวิธีการล้างไตกับแพทย์ได้ โดยจะเริ่มดําเนินการตั้งแต่ 1 ก.พ. 65 เป็นต้นไป
.
ขณะเดียวกัน สปสช. จะต่อรองราคาลดต้นทุนบริการล้างไตในทุกวิธีเพื่อลดภาระงบประมาณ เพิ่มจํานวนหน่วยบริการล้างไตและการเพิ่มบุคลากรด้านโรคไตในระบบ เพื่อรองรับจํานวนผู้ป่วยที่ต้องฟอกเลือดเพิ่มขึ้น มีกลไกรองรับผู้ป่วยที่เปลี่ยนจากการล้างไตทางช่องท้องมาเป็นการฟอกเลือด เพื่อไม่ให้เพิ่มจนระบบบริการรองรับไม่ทัน ตลอดจนสนับสนุน มาตรการป้องกันและชะลอจํานวนผู้ป่วยโรคไตรายใหม่ด้วย
.
การดําเนินการดังกล่าว นับเป็นอีกแนวทางช่วยเหลือเพื่อให้ผู้ป่วยซึ่งถือบัตรทอง มีสิทธิเลือกวิธีการรักษาและเข้าถึงการรักษาพยาบาลอย่างเท่าเทียม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีร่วมประชาสัมพันธ์จำหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564
วันอังคารที่ 3 สิงหาคม 2564
นายกรัฐมนตรีร่วมประชาสัมพันธ์จําหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564
นายกรัฐมนตรี ร่วมประชาสัมพันธ์จําหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564 และร่วมบริจาคเงินจํานวนหนึ่งสนับสนุนทางสมาคมสภาสังคมสงเคราะห์แห่งประเทศไทยฯ ในการจําหน่ายผลิตภัณฑ์ดอกมะลิ ด้วย
วันนี้ (3 ส.ค.64) เวลา 08.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้แพทย์หญิงสุวณี รักธรรม รองประธานสมาคมสภาสังคมสงเคราะห์แห่งประเทศไทย ในพระบรมราชูปถัมภ์ และคณะ เข้าพบเพื่อประชาสัมพันธ์การจําหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564 สมาคมสภาสังคมสงเคราะห์แห่งประเทศไทยฯ ได้จัดทําดอกมะลิซึ่งเป็นสัญลักษณ์ของงาน “วันแม่แห่งชาติ” ออกโดยเผยแพร่และจําหน่วยเป็นประจําทุกปี โดยนําเงินรายได้ส่วนหนึ่งจากการจําหน่ายฯ ขึ้นทูลเกล้าฯ ถวายสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยเสด็จพระราชกุศลตามพระราชอัธยาศัย และอีกส่วนหนึ่งสมทบกองทุนรวมใจสงเคราะห์ชุมชน เพื่อนําไปช่วยเหลือผู้ประสบความทุกข์ยากเดือดร้อน คนพิการ ผู้สูงอายุ และมอบเป็นทุนการศึกษาแก่เด็กและเยาวชนที่ยากจนและขาดแคลนทั่วประเทศด้วย โดยมีนายประทีป กีรติเรขา รองเลขาธิการนายกรัฐมนตรีฝ่ายการเมือง และนายอนุชา บูรพชัยศรี โฆษกประจําสํานักนายกรัฐมนตรี เข้าร่วมด้วย
โอกาสนี้ นายกรัฐมนตรี ได้สอบถามด้วยความห่วงใยถึงการดําเนินงานของสมาคมสภาสังคมสงเคราะห์แห่งประเทศไทยฯ และการจําหน่ายดอกมะลิซึ่งเป็นสัญลักษณ์ของงาน “วันแม่แห่งชาติ” เนื่องอาจได้รับผลกระทบจากสถานการณ์การแพร่ระบาดโควิด-19 ขณะนี้ เชื่อว่าสถานการณ์จะดีขึ้นเพราะรัฐบาลได้มีการออกมาตรการต่าง ๆ ที่ตอบสนองต่อสถานการณ์รวมถึงความร่วมมือด้วยดีของประชาชนจากทุกภาคส่วน และขณะนี้จํานวนผู้หายป่วยใกล้เคียงกับจํานวนผู้ติดเชื้อแล้ว แสดงให้เห็นว่าระบบรักษาพยาบาลของไทยยังสามารถบริหารจัดการได้ ขอให้ทุกคนระมัดระวังดูแลสุขภาพตนเองให้แข็งแรงและปลอดภัย ปฏิบัติตามมาตรการด้านสาธารณสุขอย่างเคร่งครัดเพื่อป้องกันตนเองไม่ให้ติดเชื้อ
รองประธานสมาคมสภาสังคมสงเคราะห์แห่งประเทศไทยกล่าวขอบคุณนายกรัฐมนตรี ที่สนับสนุนในการประชาสัมพันธ์การจําหน่ายผลิตภัณฑ์ดอกมะลิ เนื่องในโอกาสวันแม่แห่งชาติอย่างต่อเนื่องมาโดยตลอดทุกปี จุดประสงค์สําคัญคือเพื่อเทิดพระสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมทั้งเพื่อให้ลูก ๆ เมื่อเห็นดอกมะลิแล้วได้นึกถึงพระคุณแม่ถึงแม้เชื่อว่าลูกทุกคนจะนึกถึงแม่อยู่ในหัวใจทุกวันอยู่แล้ว สําหรับขณะนี้ ได้งดการจําหน่ายดอกมะลิในที่สาธารณชนไปก่อนซึ่งก็ทําให้รายได้ลดลงบ้าง อย่างไรก็ตาม สมาคมสภาสังคมสงเคราะห์แห่งประเทศไทยฯ พร้อมเป็นกําลังใจและสนับสนุนการทํางานของนายกรัฐมนตรีและรัฐบาลอย่างเต็มที่ โดยที่ผ่านมาก็ได้มีการสนับสนุนทางอ้อม เช่น สนับสนุนเครื่องมือทางการแพทย์ และช่วยเหลือผู้ประสบภัยจากโควิด-19 ด้วย
โอกาสนี้ นายกรัฐมนตรียังได้ร่วมบริจาคเงินจํานวนหนึ่งสนับสนุนทางสมาคมสภาสังคมสงเคราะห์แห่งประเทศไทยฯ ในการจําหน่ายผลิตภัณฑ์ดอกมะลิ เนื่องในโอกาสวันแม่แห่งชาติ ประจําปี 2564 ด้วย
--------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงยุติธรรม พิจารณาร่างกฎหมายมาตรการเเทนการฟ้องคดีอาญา กรณีมาตรการชะลอฟ้อง
วันอังคารที่ 21 กันยายน 2564
กระทรวงยุติธรรม พิจารณาร่างกฎหมายมาตรการเเทนการฟ้องคดีอาญา กรณีมาตรการชะลอฟ้อง
กระทรวงยุติธรรม พิจารณาร่างกฎหมายมาตรการเเทนการฟ้องคดีอาญา กรณีมาตรการชะลอฟ้อง
ในวันอังคารที่ ๒๑ กันยายน ๒๕๖๔ เวลา ๑๔.๓๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการเฉพาะกิจพิจารณาร่างกฎหมายมาตรการเเทนการฟ้องคดีอาญา กรณีมาตรการชะลอฟ้อง ครั้งที่ ๑/๒๕๖๔ ผ่านระบบการประชุมทางไกล (Video Conference) พร้อมด้วย พันตํารวจโท พงษ์ธร ธัญญสิริ ผู้อํานวยการสํานักงานกิจการยุติธรรม นายชัยวัฒน์ ร่างเล็ก รองผู้อํานวยการสํานักงานกิจการยุติธรรม และผู้เเทนจากหน่วยงานในกระบวนการยุติธรรมที่เกี่ยวข้อง ร่วมประชุม เช่น สํานักงานศาลยุติธรรม สํานักงานอัยการสูงสุด และสํานักงานคณะกรรมการกฤษฎีกา เพื่อพิจารณาหลักการและเเนวทางที่สําคัญในการปรับปรุงร่างพระราชบัญญัติมาตรการแทนการฟ้องคดีอาญา พ.ศ. .... ใน ๒ ประเด็น ดังนี้
๑. หลักการและเหตุผลของการมีกฎหมายรองรับมาตรการแทนการฟ้องคดีอาญา กรณีมาตรการชะลอการฟ้อง
๒. องค์ประกอบที่สําคัญของร่างกฎหมายดังกล่าว
โดยที่ประชุมได้มีข้อสังเกตและข้อเสนอแนะ ดังนี้
๑) ประเภทของความผิด
๒) การให้ประชาชนเข้ามามีส่วนร่วมในกระบวนการชะลอการฟ้อง
๓) การถ่วงดุลระหว่างหน่วยงานในกระบวนการยุติธรรม
๔) การนํากระบวนการยุติธรรมเชิงสมานฉันท์มาใช้ในการชะลอการฟ้อง
ทั้งนี้ มอบหมายให้ฝ่ายเลขานุการฯ ดําเนินการศึกษากฎหมายที่มีอยู่แล้วของประเทศไทยที่เกี่ยวข้องกับการชะลอการฟ้องและกฎหมายต่างประเทศที่เกี่ยวข้อง รวมถึงรูปแบบของร่างกฎหมายชะลอการฟ้องที่เหมาะสม เพื่อประกอบการพิจารณาในการประชุมครั้งต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เรียก อธ.กรมปศุสัตว์พบด่วน ติดตามความคืบหน้าแก้โรคระบาดหมูและราคาหมูแพง แนะตั้งวอร์รูม สื่อสาร ชี้แจงประชาชนได้ทราบการทำงาน/แก้ปัญหา ในทุกวันด้วย
วันศุกร์ที่ 14 มกราคม 2565
โฆษกรัฐบาลเผย “นายกฯ”  เรียก อธ.กรมปศุสัตว์พบด่วน ติดตามความคืบหน้าแก้โรคระบาดหมูและราคาหมูแพง แนะตั้งวอร์รูม สื่อสาร ชี้แจงประชาชนได้ทราบการทํางาน/แก้ปัญหา ในทุกวันด้วย
โฆษกรัฐบาลเผย “นายกฯ”  เรียก อธ.กรมปศุสัตว์พบด่วน ติดตามความคืบหน้าแก้โรคระบาดหมูและราคาหมูแพง แนะตั้งวอร์รูม สื่อสาร ชี้แจงประชาชนได้ทราบการทํางาน/แก้ปัญหา ในทุกวันด้วย
วันที่ 14 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า เมื่อช่วงบ่ายที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้นายสัตวแพทย์สรวิศ ธานีโต อธิบดีกรมปศุสัตว์ เข้าพบ เพื่อติดตามการแก้ปัญหาโรคระบาดในสุกร หลังจากที่ไทยมีการประกาศพบเชื้อโรคอหิวาต์แอฟริกาในสุกร (ASF) ในประเทศไทย
นายกรัฐมนตรียังได้มอบแนวทางการแก้ปัญหาหมู โดยขอให้เร่งตรวจสอบการขึ้นทะเบียนเกษตรเจ้าของฟาร์มผู้เสียหายให้ครอบคลุมทั้งรายย่อยและรายใหญ่ โดยให้ประสานความร่วมมือไปยังกระทรวงมหาดไทย องค์การปกครองส่วนท้องถิ่น กํานันผู้ใหญ่บ้านในพื้นที่ และให้กรมปศุสัตว์ลงพื้นที่ตรวจสอบคุณภาพการเลี้ยงสุกร ทั้งโรงฆ่าสัตว์ และเขียงหมูโดยเร็ว รวมทั้งให้ปศุสัตว์จังหวัดและสัตวแพทย์ ติดตามพื้นที่ที่มีการระบาดของโรค เพื่อสอบสวนสาเหตุและเร่งรักษาตามสาเหตุอาการตั้งแต่แรก ขณะเดียวกันก็ให้ความรู้ผู้เลี้ยงหมู ในการป้องกันเบื้องต้น ระหว่างที่ยังต้องรอผลการวิจัยและพัฒนาวัคซีน รวมทั้ง เปิดรับช่องทางแจ้งการเกิดโรคให้ได้โดยเร็ว เพื่อแก้ไขและลดความเสียหายเกษตรกรผู้เลี้ยงหมู อีกทั้งจะช่วยลดภาระค่าใช้จ่ายในการเยียวยาด้วย
นายธนกร กล่าวว่า นายกรัฐมนตรี ยังสั่งการกรมปศุสัตว์ เร่งประสานหน่วยงานที่เกี่ยวข้อง เพื่อบริหารจัดการความต้องการสุกรในภาพรวม เร่งสํารวจปริมาณความต้องการประชาชนต่อการบริโภคและใช้เนื้อหมูในประเทศ รวมทั้งปริมาณการส่งออก ขณะเดียวกัน ก็เร่งศึกษาความจําเป็นในการนําเข้าเนื้อหมูชั่วคราว และการจัดหาพ่อพันธุ์แม่พันธุ์ ผลิตลูกหมูเพิ่มเติม ในระบบในการหารือ นายกรัฐมนตรี ได้ให้กรมปศุสัตว์เร่งดําเนินการทุกอย่างให้ครบเพื่อลดความเดือดร้อนของเกษตรกรผู้เลี้ยงหมู รวมทั้งปัญหาหมูราคาแพง พร้อมแนะอธิบดีกรมปศุสัตว์ จัดตั้ง Warroom สื่อสาร ชี้แจงการทํางานเพื่อแก้ปัญหาหมูแพงและโรคระบาดทุกวัน เพื่อประชาชนและสื่อมวลชนได้รับทราบ จนกว่าสถานการณ์จะคลี่คลายด้วย
รัฐบาลไทย-ข่าวทำเนียบรัฐบาล-Govt Spokesperson: Thailand is preparing for transition into COVID-19 endemic phase
วันศุกร์ที่ 11 มีนาคม 2565
Govt Spokesperson: Thailand is preparing for transition into COVID-19 endemic phase
Govt Spokesperson: Thailand is preparing for transition into COVID-19 endemic phase
March 10, 2022, Government Spokesperson Thanakorn Wangboonkongchana disclosed about the country’s transition to the endemic phase of the COVID-19 as guided by Prime Minister and Defense Minister Gen. Prayut Chan-o-cha that the focus has been made on preparedness in all dimensions, i.e., monitoring of incoming travelers, vaccine management, preventive and control measures, in parallel with propelling economic system to generate revenues and normalize people’s way of living under the “Universal Prevention” scheme.
In transitioning into the COVID-19 endemic phase, disease severity must be controllable. There must be sufficient medical facilities to accommodate and ensure prompt access to treatment of the patients. The number of fatalities should be kept at no higher rate than the standard of World Health Organization. The people are also required to strictly conform to COVID-19 preventive measures and receive the vaccines, including the booster dose.
As of today (March 10, 2022), a total of 22,984 new confirmed cases is reported, among which 22,937 were found domestically, and 47 from overseas traveling. The total of 74 deaths and 24,161 recoveries were reported with 220,334 active cases. From January 1, 2022, cumulative number of cases are 888,422, and cumulative number of recoveries, 699,517. Cumulative number of vaccinations across the country from February 28, 2021 to March 9, 2022 is 125,426,748 doses (1st shot: 54,123,565, 2nd shot: 49,906,689, 3rd shot 19,586,216, and 4th shot: 1,810,278.
รัฐบาลไทย-ข่าวทำเนียบรัฐบาล-นายกฯ ขอบคุณทุกฝ่าย "แก้ปัญหาค้ามนุษย์" ดันไทยสู่ระดับ “เทียร์ 2” สำเร็จ ระยะต่อไปมุ่งเป้า “เทียร์ 1”
วันพฤหัสบดีที่ 11 สิงหาคม 2565
นายกฯ ขอบคุณทุกฝ่าย "แก้ปัญหาค้ามนุษย์" ดันไทยสู่ระดับ “เทียร์ 2” สําเร็จ ระยะต่อไปมุ่งเป้า “เทียร์ 1”
.....
ในที่ประชุม ครม. เมื่อวันที่ 9 ส.ค. 65 พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบรายงานผลการดําเนินงานป้องกันและปราบปรามการค้ามนุษย์ของประเทศไทย ประจําปี 64
.
พร้อมกล่าวชื่นชมและขอบคุณทุกฝ่ายที่เกี่ยวข้อง ที่ร่วมกันแก้ปัญหาค้ามนุษย์ จนทําให้สถานะการค้ามนุษย์ไทยอยู่ระดับ “เทียร์ 2” ซึ่งดีขึ้นกว่าเมื่อสองปีก่อน และขอให้ผู้ปฏิบัติงานทุกภาคส่วน ประสบความสําเร็จในเป้าหมายระยะต่อไป คือการนําพาประเทศไทยไปสู่ระดับ “เทียร์ 1”
.
สําหรับผลการดําเนินงานป้องกันและปราบปรามการค้ามนุษย์ ปี 64 นั้น กระทรวงการพัฒนาสังคมฯ รายงานว่า จับกุมและเริ่มการดําเนินคดีอาญา 188 คดี เพิ่มขึ้นจากปี 63 ร้อยละ 41.75 และเป็นคดีที่มาจากการสืบสวนสอบสวนช่องทางออนไลน์มากที่สุด 107 คดี หรือร้อยละ 56.91 ของจํานวนคดีค้ามนุษย์ในชั้นสืบสวนทั้งหมด
.
นอกจากนี้ ยังดําเนินคดีกับเจ้าหน้าที่ของรัฐที่เข้าไปมีส่วนเกี่ยวข้องอีก 17 คน พร้อมให้ความช่วยเหลือและให้ความคุ้มครองผู้เสียหาย 414 คน เพิ่มขึ้นจากปี 63 ร้อยละ 79.22 สําหรับแผนการดําเนินงานป้องกันและปราบปรามการค้ามนุษย์ในระยะต่อไป เช่น
.
-เพิ่มขีดความสามารถของเจ้าหน้าที่ในการบังคับใช้กฎหมาย
-ถอดบทเรียนแผนปฏิบัติการด้านการป้องกันและแก้ไขปัญหาการค้ามนุษย์ร่วมกับหน่วยงานที่เกี่ยวข้อง
-ยกระดับศูนย์บัญชาการป้องกันการค้ามนุษย์ด้านแรงงาน / จัดสรรอัตรากําลังเพิ่มเติม
-ยกระดับระบบรับเรื่องร้องทุกข์ ร้องเรียนการค้ามนุษย์ด้านแรงงาน การบริหารจัดการข้อมูล และการส่งต่อคดี
-ตั้งคณะทํางานเฉพาะกิจต่อต้านการค้ามนุษย์ด้านแรงงาน เพื่อให้การดําเนินงานเป็นไปอย่างมีประสิทธิภาพยิ่งขึ้น
.
อ่านเพิ่มเติม คลิก https://www.thaigov.go.th/news/contents/details/57848
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ก.อุตฯ จัดกิจกรรม
วันอังคารที่ 9 สิงหาคม 2565
ก.อุตฯ จัดกิจกรรม
ก.อุตฯ จัดกิจกรรม "จิตอาสา บริจาคโลหิต" เพื่อเฉลิมพระเกียรติและถวายเป็นพระราชกุศล เนื่องในวันเฉลิมพระชนมพรรษา พระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันนี้ (5 สิงหาคม 2565) นายภานุวัฒน์ ตริยางกูรศรี รองปลัดกระทรวงอุตสาหกรรม พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นายทาวันทวีถาวรสวัสดิ์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม นําคณะผู้บริหาร ข้าราชการ พนักงาน และเจ้าหน้าที่กระทรวงอุตสาหกรรม ร่วมกิจกรรม "จิตอาสา บริจาคโลหิต" เพื่อเฉลิมพระเกียรติและถวายเป็นพระราชกุศล เนื่องในวันเฉลิมพระชนมพรรษา พระบาทสมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ บริเวณด้านหน้าอาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษกรัฐบาล เผยความคืบหน้าการพัฒนาหัวลำโพง เตรียมเปิดรับฟังความเห็นภาคประชาชน 14 ธ.ค.นี้ ย้ำนายกฯ กำชับต้องไม่กระทบประชาชน
วันเสาร์ที่ 4 ธันวาคม 2564
โฆษกรัฐบาล เผยความคืบหน้าการพัฒนาหัวลําโพง เตรียมเปิดรับฟังความเห็นภาคประชาชน 14 ธ.ค.นี้ ย้ํานายกฯ กําชับต้องไม่กระทบประชาชน
โฆษกรัฐบาล เผยความคืบหน้าการพัฒนาหัวลําโพง เตรียมเปิดรับฟังความเห็นภาคประชาชน 14 ธ.ค.นี้ ย้ํานายกฯ กําชับต้องไม่กระทบประชาชน วอน "หญิงหน่อย" รอดูผลรับฟังความเห็นประชาชนก่อน อย่ารีบตีโพยตีพาย จะเข้าทํานองขอติไว้ก่อน
วันนี้(4ธ.ค.64)นายธนกรวังบุญคงชนะโฆษกประจําสํานักนายกรัฐมนตรีกล่าวถึงกรณีที่คุณหญิงสุดารัตน์เกยุราพันธ์ประธานพรรคไทยสร้างไทยคัดค้านการยกเลิกขบวนรถไฟไปยังสถานีรถไฟหัวลําโพงเพราะเป็นการเพิ่มค่าใช้จ่ายในการเดินทางของประชาชนไปยังสถานีกลางบางซื่อโดยไม่จําเป็นอีกทั้งยังสร้างภาระในการขนสัมภาระเพิ่มขึ้นอีกด้วยว่าการพัฒนาสถานีรถไฟกรุงเทพ(หัวลําโพง)โดยการรถไฟแห่งประเทศไทย(รฟท.)นั้นเตรียมเปิดเวทีสาธารณะรับฟังความคิดเห็นจากประชาชนผ่านช่องทางออนไลน์พร้อมทั้งชี้แจงวัตถุประสงค์การพัฒนาสถานีรถไฟหัวลําโพงในวันที่14ธันวาคมนี้อย่างไรก็ตามการพัฒนาสถานีรถไฟหัวลําโพงนั้นขณะนี้กระทรวงคมนาคมอยู่ระหว่างการพิจารณาดําเนินการโดยอาจมีการพัฒนาภายในตัวสถานีซึ่งในอนาคตจะมีการเชื่อมต่อรถไฟชานเมืองสายสีแดงต่อไปขณะเดียวกันพื้นที่ส่วนที่เหลือบริเวณสถานีรถไฟหัวลําโพงรวมถึงพื้นที่อื่นๆของรฟท.ทางกระทรวงคมนาคมได้มอบหมายให้บริษัทเอสอาร์ทีแอสเสทจํากัดซึ่งเป็นบริษัทลูกของรฟท.ดําเนินการพิจารณาและสํารวจพื้นที่เพื่อนําไปพัฒนาสร้างรายได้ให้แก่รฟท.ซึ่งยังต้องมีการศึกษาและพิจารณาอย่างละเอียดรอบคอบอีกครั้งต่อไป
นายธนกรกล่าวอีกว่าปัจจุบันยังมีขบวนรถไฟเข้ามายังสถานีรถไฟหัวลําโพงอยู่แต่จํานวนลดลงจาก100ขบวนเหลือ22ขบวนซึ่งต้องมีการจัดตารางการเดินรถไฟเพื่อไม่ให้กระทบกับการสัญจรของประชาชนในชั่วโมงเร่งด่วนจึงเป็นเหตุผลที่ต้องมีการเปิดรับฟังความคิดเห็นดังกล่าวนอกจากนี้ในส่วนของขบวนขนส่งสินค้ามีการวางแนวทางไว้หลายแนวทางเช่นการย้ายขบวนขนส่งสินค้าไปอยู่นอกเมืองและการนํารถ6ล้อมาขนถ่ายสินค้าเพื่อแก้ปัญหาการจราจรและระบายรถบรรทุกออกจากกรุงเทพฯชั้นในซึ่งทั้งหมดนี้เป็นนโยบายที่อยู่ระหว่างดําเนินการอยู่ทั้งนี้การดําเนินการดังกล่าวของรัฐบาลจะช่วยแก้ปัญหาการจราจรหนาแน่นในพื้นที่กรุงเทพฯได้อย่างเป็นรูปธรรมและเป็นการพัฒนาปรับปรุงพื้นที่ให้มีประสิทธิภาพและเกิดประโยชน์สูงสุดเป็นไปตามนโยบายของนายกรัฐมนตรีที่ต้องการเปิดกว้างและพร้อมเปิดรับฟังเสียงของประชาชนทุกภาคส่วนเพื่อนํามาประกอบการพิจารณาดําเนินการให้สอดคล้องกับความต้องการและลดผลกระทบต่อประชาชนให้น้อยที่สุด
“ขอขอบคุณในความห่วงใยของคุณหญิงสุดารัตน์ยืนยันว่าท่านนายกฯมุ่งมั่นที่จะดูแลพี่น้องประชาชนทุกกลุ่มอย่างทั่วถึงและไม่ต้องการให้กระทบต่อวิถีชีวิตของประชาชนจึงสั่งการทุกหน่วยงานให้ประเมินผลกระทบรวมทั้งเปิดรับฟังความคิดเห็นของทุกภาคส่วนดังนั้นขอให้คุณหญิงสุดารัตน์มั่นใจได้ว่าการดําเนินการของรัฐบาลจะยึดประโยชน์สูงสุดของประชาชนเป็นอันดับแรกส่วนกรณีที่บอกว่าไม่มีประเทศไหนที่หยุดการเดินรถไฟจากสถานี
แห่งแรกเพื่อใช้ประโยชน์ในทางพาณิชย์เอื้อประโยชน์แก่นายทุนอย่างเดียวนั้นอยากให้คุณหญิงสุดารัตน์รอดูผลการรับฟังความเห็นของประชาชนก่อนอย่ารีบตีโพยตีพายเพราะจะเข้าทํานองว่าขอติไว้ก่อนอย่างไรก็ตามเชื่อว่าถ้ามีหลักฐานที่เชื่อได้ว่ามีการเอื้อนายทุนจริงๆคุณหญิงสุดารัตน์คงไม่เอาแต่ปล่อยข่าวผ่านสื่ออย่างแน่นอนหรือถ้าหากมีหลักฐานก็สามารถส่งให้หน่วยงานที่เกี่ยวข้องดําเนินการตามขั้นตอนได้ไม่ควรสร้างความสับสนให้กับประชาชน”นายธนกรกล่าว
——————
รัฐบาลไทย-ข่าวทำเนียบรัฐบาล-สธ.แจ้งเตือนภัยโควิดระดับ 4 หลังพบการระบาดเพิ่มขึ้น แนะใช้ 4 มาตรการชะลอโรค
วันพฤหัสบดีที่ 6 มกราคม 2565
สธ.แจ้งเตือนภัยโควิดระดับ 4 หลังพบการระบาดเพิ่มขึ้น แนะใช้ 4 มาตรการชะลอโรค
ปลัดกระทรวงสาธารณสุข ประกาศยกระดับการแจ้งเตือนภัยโควิดเป็นระดับ 4 เนื่องจากพบผู้ติดเชื้อเพิ่มขึ้นอย่างรวดเร็วตามคาดการณ์ แนะนําปิดสถานที่เสี่ยงแพร่เชื้อหรือเพิ่มมาตรการให้ปลอดภัย ชะลอการเดินทาง จํากัดการรวมกลุ่ม และทําตามมาตรการ VUCA
ปลัดกระทรวงสาธารณสุข ประกาศยกระดับการแจ้งเตือนภัยโควิดเป็นระดับ 4 เนื่องจากพบผู้ติดเชื้อเพิ่มขึ้นอย่างรวดเร็วตามคาดการณ์ แนะนําปิดสถานที่เสี่ยงแพร่เชื้อหรือเพิ่มมาตรการให้ปลอดภัย ชะลอการเดินทาง จํากัดการรวมกลุ่ม และทําตามมาตรการ VUCA โดยฉีดวัคซีน ป้องกันตนเองสูงสุด สถานบริการใช้มาตรการ COVID Free Setting และตรวจ ATK ประจํา ช่วยชะลอการระบาดได้
วันนี้ (6 มกราคม 2565) ที่โรงพยาบาลวชิระภูเก็ต จ.ภูเก็ต นพ.เกียรติภูมิ วงศ์รจิต ปลัดกระทรวงสาธารณสุข แถลงสถานการณ์โรคโควิด 19 ประเทศไทย ว่า วันนี้ประเทศไทยพบผู้ติดเชื้อ 5,775 ราย รักษาหาย 2,673 ราย และเสียชีวิต 11 ราย ภาพรวมผู้ป่วยอาการหนักและเสียชีวิตลดลง แต่มีการติดเชื้อเพิ่มขึ้นอย่างรวดเร็ว จากการเข้าไปใช้บริการในสถานที่เสี่ยง ร้านอาหารกึ่งผับ การจัดกิจกรรมรวมกลุ่มคน เช่น งานเลี้ยง งานบุญทางศาสนา ที่อาจไม่ได้ระวังเพียงพอทําให้เกิดการระบาด โดยวันนี้มีจังหวัดที่ติดเชื้อเกินร้อยรายเพิ่มเป็น 11 จังหวัดจ.ชลบุรี มีการติดเชื้อสูงสุด 769 ราย ตามด้วย สมุทรปราการ 484 ราย และ กทม. 454 ราย ภาพรวมถือว่าเข้าสู่การระบาดอีกระลอก ซึ่งเป็นไปตามการคาดการณ์ฉากทัศน์ที่มีการระบาดของสายพันธุ์โอมิครอน ซึ่งแม้ส่วนใหญ่จะไม่มีอาการหรือมีอาการน้อย แต่ต้องเฝ้าระวังป้องกันไม่ให้มีการติดเชื้อเพิ่มรวดเร็วเกินไปจนเป็นปัญหาต่อระบบสาธารณสุข
นายแพทย์เกียรติภูมิกล่าวต่อว่า กระทรวงสาธารณสุขได้ยกระดับการเตือนภัยประชาชนจากระดับ 3 เป็นระดับ 4 โดยมีข้อแนะนํา คือ 1.อาจปิดสถานที่เสี่ยงที่ทําให้มีการแพร่เชื้อ หรือเพิ่มมาตรการมากขึ้นให้สถานที่เสี่ยงมีความปลอดภัย 2.ชะลอการเดินทาง เช่น ขอให้ทํางานที่บ้าน งดเดินทางข้ามจังหวัดถ้าไม่จําเป็น เนื่องจากการเคลื่อนย้ายทําให้เกิดการแพร่เชื้ออย่างรวดเร็วได้ 3.จํากัดการรวมกลุ่ม มีมาตรการเคร่งครัดมากขึ้น ไม่ให้มีการแพร่เชื้อต่อ และ 4.ปฏิบัติตามมาตรการ VUCA คือ V เร่งฉีดวัคซีน U ป้องกันตนเองครอบจักรวาล รักษาระยะห่าง ล้างมือ ใส่หน้ากาก พยายามอยู่ในที่โล่ง C สถานประกอบการปฏิบัติตามมาตรการ COVID Free Setting และ A ตรวจ ATK เป็นประจํา หากพบการติดเชื้อให้โทร 1330 เพื่อขอคําแนะนํา โดยจะเน้นให้ผู้ที่ไม่มีอาการหรืออาการน้อยดูแลที่บ้าน มีการจัดยาและเวชภัณฑ์ให้ และติดต่อระบบการแพทย์และสาธารณสุขได้ตลอดเวลา หากมีอาการมากขึ้นจะมีระบบส่งต่อโรงพยาบาลอย่างรวดเร็ว ทั้งนี้ หากทุกฝ่ายและประชาชนร่วมมือกัน เชื่อว่าจะสามารถชะลอการระบาดครั้งนี้และสามารถขับเคลื่อนประเทศไทยต่อไปได้
*************************************** 6 มกราคม 2565
รัฐบาลไทย-ข่าวทำเนียบรัฐบาล-รมว.เฮ้ง ถกสมาคมก่อสร้าง แจงมาตรการเยียวยาคนงานช่วงปิดแคมป์ 1 เดือน
วันอาทิตย์ที่ 27 มิถุนายน 2564
รมว.เฮ้ง ถกสมาคมก่อสร้าง แจงมาตรการเยียวยาคนงานช่วงปิดแคมป์ 1 เดือน
นายสุชาติ ชมกลิ่น รัฐมนตรีว่าการกระทรวงแรงงาน ถกสมาคมก่อสร้าง แจงมาตรการเยียวยาคนงานช่วงปิดแคมป์ 1 เดือน
เมื่อวันที่ 27 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน กล่าวภายหลังเป็นประธานการประชุมระหว่างกระทรวงแรงงานกับผู้ประกอบการสมาคมอุตสาหกรรมก่อสร้างไทยในพระบรมราชูปถัมภ์ จํานวน 24 คน อาทิ บริษัท ช.การช่าง จํากัด (มหาชน) บริษัท ฤทธา จํากัด บริษั ทวีมงคลก่อสร้าง จํากัด บริษัท ยูเวิร์ด 999 จํากัด บริษัท อิตาเลียนไทย ดีเวล๊อปเมนต์ จํากัด (มหาชน) ฯลฯ เพื่อหารือในแนวปฏิบัติกรณีปิด (Seal) แคมป์คนงานก่อสร้าง เพื่อควบคุมการแพร่ระบาดของโควิด-19 ทั้งในกลุ่มแรงงานไทยและต่างด้าว ณ ห้องประชุม ศ.นิคม จันทรวิทุร ชั้น 5 อาคารกระทรวงแรงงาน โดยมี นายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสุทธิ สุโกศล ปลัดกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน ว่า ตามที่ท่านนายกรัฐมนตรี และ รมว.กลาโหม พล.อ.ประยุทธ์ จันทร์โอชา ได้มีการประชุมร่วมกับคณะที่ปรึกษาด้านการสาธารณสุขในศูนย์บริหารสถานการณ์โควิด-19 (ศบค.) เมื่อวันที่ 25 มิถุนายน ซึ่งที่ประชุมได้มีมติให้ปิดแคมป์คนงานก่อสร้าง งดการเดินทางและเคลื่อนย้ายแรงงานในพื้นที่จังหวัดสีแดงเข้ม ได้แก่ กรุงเทพมหานคร ปทุมธานี นนทบุรี สมุทรสาคร สมุทรปราการ นครปฐม สงขลา ปัตตานี ยะลา และนราธิวาส เป็นเวลา 1 เดือน เพื่อควบคุมการแพร่ระบาดของโควิด-19 ในคลัสเตอร์แคมป์คนงานนั้น และได้มอบหมายให้กระทรวงแรงงานดูแลค่าใช้จ่าย เงินชดเชยให้แก่ลูกจ้างแทนผู้ประกอบการ
นายสุชาติ กล่าวต่อว่า ในช่วงที่มีการปิดแคมป์ กระทรวงแรงงานจะจ่ายสิทธิประโยชน์ทดแทนกรณีว่างงานจากเหตุสุดวิสัยโควิด-19 เนื่องจากสถานประกอบการถูกปิดตามคําสั่ง ศบค. โดยให้สํานักงานประกันสังคมจ่ายเป็นเงินสด 50 เปอร์เซ็นของค่าจ้าง ให้คนงานทุกๆ 5 วัน พร้อมดูแลเรื่องอาหารทุกมื้อด้วย ตลอด 1 เดือน ตามรายชื่อที่นายจ้างรับรองวันต่อวัน ตลอดเวลาการปิดแคมป์ก่อสร้าง นอกจากนี้ ยังมีระบบการตรวจสอบว่าแรงงานที่จะได้รับการเยียวยาจะต้องอยู่ในแคมป์ก่อสร้าง หากไม่อยู่ก็จะไม่ได้รับเงินชดเชยดังกล่าว กระทรวงแรงงานจะประสานกระทรวงสาธารณสุขและหน่วยงานที่เกี่ยวข้อง เข้าไปตรวจคัดกรองโควิด-19 เชิงรุก (swab) แก่แรงงานในแคมป์คนงาน 100 เปอร์เซ็น หากตรวจพบเชื้อจะต้องแยกตัวแรงงานเพื่อมาเข้าสู่การรักษาตามขั้นตอนของสาธารณสุข ส่วนผู้ที่ตรวจแล้วไม่พบเชื้อก็จะต้องเข้ารับการฉีดวัคซีนโควิด-19 รวมทั้งการเฝ้าระวังตรวจสอบทุกโรงงานในกรุงเทพมหานครและปริมณฑลให้เป็นไปตามมาตรการควบคุมโรคในพื้นที่เฉพาะ หรือ Bubble and Seal
นอกจากนี้ กระทรวงแรงงานยังได้มอบหมายให้กรมสวัสดิการและคุ้มครองแรงงาน เข้าไปตรวจตราทําความเข้าใจกับนายจ้างผู้ประกอบการให้เข้มงวดถึงมาตรการป้องกันโควิด-19 ของลูกจ้างในแคมป์คนงาน และกรมการจัดหางานเข้าไปตรวจสอบหากกรณีพบว่ามีแรงงานต่างด้าวผิดกฎหมายก็จะนําเข้าสู่ระบบทําให้ถูกต้องตามกฎหมายต่อไป
รัฐบาลไทย-ข่าวทำเนียบรัฐบาล-บีโอไอ เผยสถิติกิจการ BCG กว่า 6 ปี ขอรับส่งเสริมเกือบ 7 แสนล้าน
วันพุธที่ 24 พฤศจิกายน 2564
บีโอไอ เผยสถิติกิจการ BCG กว่า 6 ปี ขอรับส่งเสริมเกือบ 7 แสนล้าน
นางสาวดวงใจ อัศวจินตจิตร์ เลขาธิการคณะกรรมการส่งเสริมการลงทุน (บีโอไอ) แถลงข่าวสถิติการขอรับการส่งเสริมการลงทุนในกิจการกลุ่ม BCG ตั้งแต่ปี 2558 ถึง กันยายน 2564 มีมูลค่ารวมเกือบ
7 แสนล้านบาท
ซึ่งบีโอไอได้มีปรับปรุงมาตรการส่งเสริมในกลุ่มกิจการBCGให้สอดคล้องกับบริบทของเศรษฐกิจและสังคมอย่างต่อเนื่อง เช่น ปัจจุบันบีโอไอได้มีการปรับปรุงมาตรการปรับปรุงประสิทธิภาพ มาตรการส่งเสริมการลงทุนเศรษฐกิจฐานราก และปรับปรุงประเภทกิจการและสิทธิประโยชน์แก่โครงการที่ให้ความสําคัญต่อเทคโนโลยีและสิ่งแวดล้อม เพื่อให้เกิดการพัฒนาที่สมดุลและยั่งยื่น
รัฐบาลไทย-ข่าวทำเนียบรัฐบาล-รฟม. กำชับผู้รับจ้างขุดลอกท่อระบายน้ำและลำรางในแนวก่อสร้างรถไฟฟ้า บนถนนถนนรามคำแหง
วันพฤหัสบดีที่ 28 ตุลาคม 2564
รฟม. กําชับผู้รับจ้างขุดลอกท่อระบายน้ําและลํารางในแนวก่อสร้างรถไฟฟ้า บนถนนถนนรามคําแหง
เพื่อเพิ่มประสิทธิภาพการระบายน้ํา โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์)
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะหน่วยงานที่รับผิดชอบดําเนินการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) ได้ติดตามและกําชับให้ผู้รับจ้างก่อสร้างงานโยธาทุกสัญญา เฝ้าระวังปัญหาน้ําท่วมพื้นที่ก่อสร้างรถไฟฟ้าตลอดแนวถนนรามคําแหงโดยกําชับให้ผู้รับจ้าง ฯ ดําเนินการลอกท่อระบายน้ําและลํารางสาธารณะตลอดแนวเส้นทางโครงการฯ โดย บริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) ผู้รับจ้างก่อสร้างโครงสร้างทางวิ่งและสถานียกระดับ สัญญาที่ 4 ช่วงคลองบ้านม้า - สุวินทวงศ์ ได้ดําเนินการขุดลอกลํารางสาธารณะบริเวณถนนรามคําแหงทั้งฝั่งขาเข้า และฝั่งขาออกในพื้นที่เขตสะพานสูง บริเวณซอยรามคําแหง 110-112 ซอยรามคําแหง 129/4 ซอยรามคําแหง 141 ซอยรามคําแหง 144 ซอยรามคําแหง 158 และซอยรามคําแหง 161/2 เพื่อป้องกันเศษวัสดุอุดตันในแนวก่อสร้างรถไฟฟ้า เพิ่มประสิทธิภาพการระบายน้ํา และบรรเทาปัญหาน้ําท่วมขังบนถนรามคําแหง
ทั้งนี้ รฟม. ได้เน้นย้ําให้ที่ปรึกษาโครงการ กํากับดูแลให้ผู้รับจ้างฯ ลอกท่อระบายน้ําตามแนวก่อสร้างรถไฟฟ้าอย่างต่อเนื่องทุกๆ 3 เดือน และเฝ้าระวังสถานการณ์ พร้อมจัดเตรียมเจ้าหน้าที่และเครื่องสูบน้ํา เพื่อช่วยเหลือและอํานวยความสะดวกให้แก่ประชาชน ตามนโยบายด้านความรับผิดชอบต่อสังคมในการให้ความสําคัญแก่ประชาชนและชุมชนตามแนวสายทางโครงการรถไฟฟ้าซึ่งอาจจะได้รับผลกระทบจากการดําเนินงานก่อสร้างโครงการฯ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : @OrangeLine
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีห่วงเด็กเล็กติดเชื้อ ย้ำให้เน้นการป้องกันโควิด-19 แพร่ระบาดในโรงเรียนสถานศึกษา
วันอังคารที่ 28 มิถุนายน 2565
โฆษกรัฐบาลเผย นายกรัฐมนตรีห่วงเด็กเล็กติดเชื้อ ย้ําให้เน้นการป้องกันโควิด-19 แพร่ระบาดในโรงเรียนสถานศึกษา
โฆษกรัฐบาลเผย นายกรัฐมนตรีห่วงเด็กเล็กติดเชื้อ ย้ําให้เน้นการป้องกันโควิด-19 แพร่ระบาดในโรงเรียนสถานศึกษา
วันนี้ (28 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความเป็นห่วงเด็กนักเรียนมีโอกาสได้รับ/แพร่เชื้อโควิด-19 โดยเฉพาะเด็กเล็กที่ยังไม่ได้รับการฉีดวัคซีน สั่งการกระทรวงศึกษาธิการกําชับสถานศึกษาทั่วประเทศเฝ้าระวังการแพร่ระบาดโควิด-19 ในโรงเรียน หลังการเปิดภาคเรียน 1/2565 มาได้กว่าหนึ่งเดือน พบผู้ป่วยเด็กเพิ่มขึ้น และกระจายตัวไปสู่ครอบครัว หลังจากมีการรายงานว่า เด็กประมาณครึ่งหนึ่งพบหลักฐานการติดเชื้อแบบไม่แสดงอาการ จึงขอให้สถานศึกษาหมั่นทําความสะอาดโรงเรียนสม่ําเสมอ เพื่อลดความเสี่ยงในการแพร่กระจายเชื้อ นายกรัฐมนตรียังฝากถึงผู้ปกครองควรสังเกตอาการ ตรวจคัดกรองบุตรหลานก่อนพามาโรงเรียน และปฏิบัติตามมาตรการด้านสาธารณสุข Universal Prevention เพื่อความไม่ประมาทและลดความเสี่ยงในการรับ/แพร่เชื้อโควิด-19 ในโรงเรียนด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,761 ราย จําแนกเป็น ผู้ติดเชื้อในประเทศ 1,757 ราย และผู้ป่วยมาจากต่างประเทศ 4 ราย ผู้เสียชีวิตเพิ่มขึ้น 13 ราย ผู้ที่กําลังรักษาตัว 22,458 ราย และมียอดผู้ที่หายป่วยกลับบ้านแล้ว 2,185 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,294,216 ราย จํานวนผู้ที่หายป่วยสะสมจํานวน 2,296,079 ราย จํานวนผู้ป่วยปอดอักเสบรักษาตัวอยู่ในโรงพยาบาล 638 ราย
รัฐบาลไทย-ข่าวทำเนียบรัฐบาล-โฆษกรัฐบาล เผย “นายก ฯ” ห่วงใยประชาชนเตรียมมาตรการรองรับเทศกาลในสัปดาห์หน้า “วันวาเลนไทน์” และ “วันมาฆบูชา” กำชับ ศบค. ติดตามใกล้ชิด
วันศุกร์ที่ 11 กุมภาพันธ์ 2565
โฆษกรัฐบาล เผย “นายก ฯ”  ห่วงใยประชาชนเตรียมมาตรการรองรับเทศกาลในสัปดาห์หน้า “วันวาเลนไทน์” และ “วันมาฆบูชา” กําชับ ศบค. ติดตามใกล้ชิด
โฆษกรัฐบาล เผย “นายก ฯ”  ห่วงใยประชาชนเตรียมมาตรการรองรับเทศกาลในสัปดาห์หน้า “วันวาเลนไทน์” และ “วันมาฆบูชา” กําชับ ศบค. ติดตามใกล้ชิด  ผู้ติดเชื้อวันนี้เพิ่ม 15,242 ราย และเสียชีวิต 23 ราย
วันนี้ (11 ก.พ. 65) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยประชาชนภายใต้สถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) ที่ยังมีผู้ติดเชื้อเพิ่มสูง ตามที่กระทรวงสาธารณสุขได้มีการประเมินก่อนล่วงหน้า ซึ่งในวันนี้ นายกรัฐมนตรีในฐานะผู้อํานวยการศูนย์บริหารสถานการณ์โควิด-19 จะเป็นประธานการประชุม ศบค. เพื่อเตรียมมาตรการรองรับเทศกาลในสัปดาห์หน้า “วันวาเลนไทน์” และ “วันมาฆบูชา” เน้นการควบคุมการแพร่ระบาดในชุมชน และภายในครอบครัวอย่างเคร่งครัด และเร่งฉีดวัคซีนบูสเตอร์ เข็ม 3 เข็ม 4 ในกลุ่มเป้าหมาย 608 และเด็กเล็ก
สําหรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ในประเทศไทยวันนี้ (11 กุมภาพันธ์ 2565) พบผู้ติดเชื้อเพิ่ม 15,242 ราย จําแนกเป็น ผู้ป่วยจากในประเทศ 15,060 ราย ผู้ป่วยมาจากต่างประเทศ 182 ราย ทําให้ผู้ป่วยสะสมอยู่ที่ 337,680 ราย (ตั้งแต่ 1 มกราคม 2565) ขณะที่หายป่วยกลับบ้านแล้ว 8,955 รายรวมหายป่วยสะสม 258,841 ราย (ตั้งแต่ 1 มกราคม 2565) โดยมีผู้ป่วยกําลังรักษา 111,393 ราย และเสียชีวิต 23 ราย
นายธนกร ยังกล่าวว่า นายกรัฐมนตรียังได้สั่งการให้ส่วนราชการหาทางบรรเทาความเดือดร้อนและลดภาระของประชาชนอย่างต่อเนื่องให้สอดคล้องกับสถานการณ์ที่เกิดขึ้นในปัจจุบันและอยู่ในช่วงของการฟื้นฟูเศรษฐกิจของประเทศ กรมการปกครองได้ยกเว้นค่าธรรมเนียมเกี่ยวกับการทะเบียนราษฎรและบัตรประจําตัวประชาชน อาทิ การขอคัดสําเนา หรือคัดและรับรองสําเนารายการทะเบียน การขอคัดสําเนา หรือคัดและรับรองสําเนารายการข้อมูลทะเบียนประวัติราษฎร ในพื้นที่ควบคุม พื้นที่เฝ้าระวังสูง และพื้นที่นําร่องด้านการท่องเที่ยว เป็นพื้นที่ที่ประกาศภัยที่เกิดโรคติดเชื้อไวรัสโคโรนา 2019 ที่ได้รับการยกเว้นค่าธรรมเนียมดังกล่าวจนถึงวันที่ 30 มิถุนายน 2565
-------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครเข้าศึกษา ประจำปีการศึกษา 2565
วันพฤหัสบดีที่ 11 พฤศจิกายน 2564
สถาบันการบินพลเรือน เปิดรับสมัครเข้าศึกษา ประจําปีการศึกษา 2565
หลักสูตรนายช่างภาคพื้นดิน (Aircraft Maintenance Engineer license Course : AMEL)
สถาบันการบินพลเรือน รัฐวิสาหกิจสังกัดกระทรวงคมนาคม เปิดรับสมัครเข้าศึกษาหลักสูตรนายช่างภาคพื้นดิน (Aircraft Maintenance Engineer license Course : AMEL) ประจําปีการศึกษา 2565 ประกอบด้วย
-สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ (Aeroplane Mechanic - B1.1, B1.2)
- สาขาวิชาช่างเอวิโอนิกส์ (Avionic Mechanic - B2)
โดยมีรายละเอียดการรับสมัคร ดังนี้
- รอบแฟ้มสะสมผลงาน Portfolio (ตั้งแต่วันที่ 1 พฤศจิกายน - 13 ธันวาคม 2564)
- รอบโควตา Quota (ตั้งแต่วันที่ 15 ธันวาคม 2564 - 25 กุมภาพันธ์ 2565)
- รอบรับตรง (ตั้งแต่วันที่ 1 พฤศจิกายน 2564 - 29 เมษายน 2565)
ผู้สนใจสามารถสมัครได้ที่ https://reg.catc.or.th/registrar/apphome.asp
สอบถามรายละเอียดเพิ่มเติมได้ที่เว็บไซต์ www.catc.or.th และ Facebook: catcthailand หรือหมายเลขโทรศัพท์ 0 2272 5741-4 ต่อ 8551, 8552, 8221, 8211
รัฐบาลไทย-ข่าวทำเนียบรัฐบาล-ครั้งแรกในไทย! เปิดจุดฉีดวัคซีนโควิดที่ รพ.สต. – หน่วยเคลื่อนที่ ลดแออัด เข้าถึงประชาชนเร็วขึ้น
วันจันทร์ที่ 16 สิงหาคม 2564
ครั้งแรกในไทย! เปิดจุดฉีดวัคซีนโควิดที่ รพ.สต. – หน่วยเคลื่อนที่ ลดแออัด เข้าถึงประชาชนเร็วขึ้น
....
กระทรวงสาธารณสุขนําร่องแนวทางการฉีดวัคซีนป้องกันโรคโควิด-19 ใน รพ.ส่งเสริมสุขภาพตําบล (รพ.สต.) และหน่วยฉีดวัคซีนเคลื่อนที่ (Mobile Unit) ครั้งแรกในประเทศ
.
โดยเริ่มแล้ววันนี้ ที่สถานีอนามัยเฉลิมพระเกียรติฯ ต.หนองสาหร่าย อ.ปากช่อง จ.นครราชสีมา พร้อมการส่งทีมแพทย์เข้าไปฉีดวัคซีนให้ผู้ป่วยติดเตียงถึงบ้าน ซึ่งหลังจากนี้จะทยอยเปิดเพิ่มอีกที่ รพ.สต. ทั่วประเทศ
.
เพื่ออํานวยความสะดวกให้แก่ประชาชน ไม่ต้องเดินทางไกล ลดความแออัด ให้ประชาชนโดยเฉพาะกลุ่มเสี่ยงเข้าถึงวัคซีนได้อย่างครอบคลุมและรวดเร็วยิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เปิด 3 มาตรการบรรเทาผลกระทบราคาน้ำมัน ลดราคาดีเซล บี 7 ลง 1 บ. เริ่ม 5 ต.ค. 64
วันอังคารที่ 5 ตุลาคม 2564
เปิด 3 มาตรการบรรเทาผลกระทบราคาน้ํามัน ลดราคาดีเซล บี 7 ลง 1 บ. เริ่ม 5 ต.ค. 64
....
ที่ประชุมคณะกรรมการบริหารนโยบายพลังงาน (กบง.) เมื่อวันที่ 4 ต.ค. ที่ผ่านมา มีมติเห็นชอบ 3 มาตรการบรรเทาภาระประชาชนเป็นการเร่งด่วนจากราคาน้ํามันดีเซลที่ปรับตัวสูงขึ้นตามสถานการณ์ราคาน้ํามันในตลาดโลก ดังนี้
.
1.ปรับลดอัตราเงินส่งเข้ากองทุนน้ํามันเชื้อเพลิงของน้ํามันดีเซล บี 7 จาก 1 บ./ลิตร เป็น 0.01 บ./ลิตร เริ่ม 5 ต.ค. 64ส่งผลให้ราคาน้ํามันดีเซล บี 7 ลดลง 1 บ./ลิตร
2.ปรับลดสัดส่วนผสมขั้นต่ําของไบโอดีเซลในน้ํามันดีเซล บี 7 และน้ํามันดีเซลธรรมดาเป็นร้อยละ 6 โดยปริมาตร
3.ปรับลดค่าการตลาดของน้ํามันดีเซลธรรมดาของผู้ค้าน้ํามันลงจาก 1.80 บ./ลิตร เหลือ 1.40 บ./ลิตร เริ่ม 11 - 31 ต.ค. 64
.
จากมาตรการดังกล่าว ราคาน้ํามันดีเซลจะลดระดับลงมาอยู่ที่ประมาณ 28 บ./ลิตร โดยกระทรวงพลังงานจะประเมินสถานการณ์อย่างใกล้ชิด เพื่อกําหนดมาตรการในระยะต่อไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“อนุทิน” แจงผู้สัมผัสคนติดเชื้อ “โอมิครอน” พบเชื้อโควิดน้อยมาก อยู่ระหว่างตรวจสายพันธุ์
วันอังคารที่ 7 ธันวาคม 2564
“อนุทิน” แจงผู้สัมผัสคนติดเชื้อ “โอมิครอน” พบเชื้อโควิดน้อยมาก อยู่ระหว่างตรวจสายพันธุ์
รองนายกรัฐมนตรีและรัฐมนตรีว่าการกระทรวงสาธารณสุข แจงผู้สัมผัสกับชาวอเมริกันติดเชื้อ “โอมิครอน” รายแรก ผลตรวจ RT-PCR พบเชื้อน้อยมาก อาจเป็นการติดเชื้อใหม่หรือเคยติดเชื้อมาก่อน ต้องตรวจสายพันธุ์เพิ่มเติม ย้ําขณะนี้มีการจํากัดการเดินทางจากแอฟริกา ส่วน
รองนายกรัฐมนตรีและรัฐมนตรีว่าการกระทรวงสาธารณสุข แจงผู้สัมผัสกับชาวอเมริกันติดเชื้อ “โอมิครอน” รายแรกผลตรวจRT-PCR พบเชื้อน้อยมาก อาจเป็นการติดเชื้อใหม่หรือเคยติดเชื้อมาก่อน ต้องตรวจสายพันธุ์เพิ่มเติม ย้ําขณะนี้มีการจํากัดการเดินทางจากแอฟริกา ส่วนประเทศอื่น ๆ มีระบบคัดกรองเข้มข้น ยังไม่ต้องประกาศประเทศห้ามเข้าไทยเพิ่มเติม
วันนี้ (7 ธันวาคม 2564) ที่โรงพยาบาลราชวิถี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์กรณีพบผู้ติดเชื้อโควิด 19 สายพันธุ์โอมิครอนรายแรกของประเทศไทย ว่า ถ้ามีการฉีดวัคซีนครบถ้วนและใช้มาตรการป้องกันตนเองสูงสุดตลอดเวลา เช่น ใส่หน้ากาก เว้นระยะห่าง ล้างมือ ก็จะลดความเสี่ยงการติดเชื้อได้ทุกสายพันธุ์รวมทั้งสายพันธุ์โอมิครอน นอกจากนี้ ไทยยังมีระบบคัดกรองผู้เดินทางเข้าประเทศอย่างเข้มข้น ทําให้สามารถตรวจพบผู้ติดเชื้อโอมิครอนรายแรก เป็นชายอเมริกัน เดินทางมาจากสเปน นําเข้าสู่ระบบการรักษา และติดตามสอบสวนโรคผู้สัมผัสเพื่อแยกตัวเฝ้าระวังตามระบบการควบคุมโรคแล้ว ส่วนข่าวตรวจพบเชื้อในผู้สัมผัสนั้น ทราบว่าต้องนําตัวอย่างมาปั่นหาเชื้อถึง 36 รอบจึงพบ แสดงว่าเชื้อมีปริมาณน้อยมาก อาจจะเพิ่งติดเชื้อหรือเคยติดเชื้อมาก่อน กําลังรอผลตรวจยืนยันเพิ่มเติมและตรวจหาสายพันธุ์ที่กรมวิทยาศาสตร์การแพทย์ ซึ่งต้องใช้เวลาประมาณ 3 วัน
“จะช้าหรือเร็วทุกประเทศต้องพบเชื้อโอมิครอน เนื่องจากคนมีการเดินทาง แต่ไทยมีการเตรียมรับมือ โดยการตรวจคัดกรองเชิงรุกมากขึ้น ขณะเดียวกัน มีการจํากัดการเข้าประเทศไทย โดยกระทรวงการต่างประเทศงดออกเอกสารCertificate of Entry และ Fit to Fly ให้กับผู้เดินทางจากประเทศแถบแอฟริกา ทําให้ช่วยจํากัดคนเดินทางได้มาก”นายอนุทินกล่าว
นายอนุทินกล่าวว่า ส่วนประเทศอื่น ๆ มีระบบคัดกรองเข้มข้น โดยต้องมีวัคซีนพาสปอร์ตว่าฉีดวัคซีนที่ไทยยอมรับครบถ้วน มีผลตรวจRT-PCR เป็นลบก่อนขึ้นเครื่อง 72 ชั่วโมง และเมื่อมาถึงไทย จะตรวจซ้ําด้วยวิธี RT-PCR ตามเดิม ยังไม่ปรับไปใช้การตรวจด้วย ATK จึงไม่จําเป็นต้องประกาศประเทศที่ห้ามเข้าไทยเพิ่มเติม ทั้งนี้ กระทรวงสาธารณสุขดําเนินมาตรการทุกอย่างด้วยความระมัดระวังเต็มที่ ให้ประเทศเดินหน้าไปได้ด้วยความเรียบร้อยในทุกมิติ ขอให้ประชาชนใช้ชีวิตตามปกติแบบนิวนอร์มัล สวมหน้ากาก ล้างมือ เว้นระยะห่าง และมารับวัคซีนกันให้มากที่สุด
*********************************** 7 ธันวาคม 2564
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" ยืนยันรัฐบาลเตรียมมาตรการรองรับทุกระดับการแพร่ระบาดไว้แล้ว ขอประชาชน เน้นป้องกันเฝ้าระวังตนเองสูงสุด
วันอาทิตย์ที่ 20 กุมภาพันธ์ 2565
โฆษกรัฐบาล เผย "นายกฯ" ยืนยันรัฐบาลเตรียมมาตรการรองรับทุกระดับการแพร่ระบาดไว้แล้ว ขอประชาชน เน้นป้องกันเฝ้าระวังตนเองสูงสุด
โฆษกรัฐบาล เผย "นายกฯ" ยืนยันรัฐบาลเตรียมมาตรการรองรับทุกระดับการแพร่ระบาดไว้แล้ว   ขอประชาชน เน้นป้องกันเฝ้าระวังตนเองสูงสุด  สําหรับผู้ติดเชื้อกลุ่มสีเขียวขอความร่วมมือเข้าระบบการดูแลที่บ้านหรือชุมชน
วันที่ 19 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยพี่น้องประชาชทั้งนี้สถานการณ์การระบาดของสายพันธุ์โอมิครอนส่งผลให้จํานวนผู้ติดเชื้อพุ่งสูงขึ้นเป็นจํานวนมากในขณะนี้ ยืนยันรัฐบาลได้เตรียมมาตรการรองรับทุกระดับการระบาดไว้แล้ว ทั้งความพร้อมด้านโรงพยาบาล สถานที่รักษา ยา และเวชภัณฑ์ต่าง ๆ ขอประชาชนและสถานประกอบการ เน้นการป้องกันเฝ้าระวังตนเองสูงสุด ต้องสวมหน้ากากอนามัย ล้างมือ และเว้นระยะห่าง ที่สําคัญต้องได้รับวัคซีนเข็มกระตุ้น เพื่อเสริมภูมิคุ้มกัน และเพื่อป้องกันการเจ็บป่วยรุนแรงและเสียชีวิต ขณะเดียวกัน รัฐบาลขอความร่วมมือประชาชน หากติดเชื้อเป็นกลุ่มอาการสีเขียว คือ ไม่มีอาการหรืออาการเล็กน้อย ขอให้เข้าระบบการดูแลที่บ้านหรือชุมชน (HI/CI First) จะทําให้เตียงในโรงพยาบาลมีเพียงพอรองรับผู้ติดเชื้อที่จําเป็นต้องใช้เตียงในโรงพยาบาล และสํารองเตียงสําหรับกลุ่มเสี่ยง
นายธนกร กล่าวเพิ่มเติมว่า ขอให้ประชาชนที่มีอาการป่วยเพียงเล็กน้อย หรือมีประวัติสัมผัสผู้ติดเชื้อ รีบตรวจหาเชื้อด้วยชุดตรวจ ATK ด้วยตนเอง หากพบว่าผลตรวจเป็นบวกให้ลงทะเบียนเข้าสู่ระบบการรักษา โทรหาผู้ให้บริการด้านการดูแลสุขภาพหรือสายด่วนโควิด-19 เพื่อหาสถานที่และเวลาเพื่อรับการตรวจ ขณะที่กักตัว อย่าออกไปข้างนอกหรือสถานที่สาธารณะ รักษาระยะห่างจากผู้อื่นอย่างน้อย 1 เมตร แม้จะเป็นสมาชิกในครอบครัว สวมหน้ากากอนามัยเพื่อป้องกันการแพร่เชื้อสู่ผู้อื่น
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 18,885 ราย ซึ่งเป็นยอดสูงที่สุดของปี 2565 จําแนกเป็น ผู้ติดเชื้อในประเทศ 18,661 ราย และผู้ป่วยมาจากต่างประเทศ 224 ราย ผู้เสียชีวิตเพิ่มขึ้น 29 ราย ผู้ที่กําลังรักษาตัว 157,499 ราย และมียอดผู้ที่หายป่วยกลับบ้านแล้ว 10,946 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 469,927 ราย จํานวนผู้ที่หายป่วยสะสมจํานวน 344,775 ราย ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 2564 - 17 ก.พ. 2565 รวม 121,035,637 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 52,985,894 โดส ผู้ได้รับวัคซีนเข็มที่ 2 สะสม 49,362,891 โดส ผู้ได้รับวัคซีนเข็มที่ 3 สะสม 17,274,877 โดส และผู้ได้รับวัคซีนเข็มที่ 4 สะสม 1,411,975 โดส
รัฐบาลไทย-ข่าวทำเนียบรัฐบาล-มาตรการเพิ่มแหล่งเงินลงทุนของประเทศ ในช่วงโควิด-19
วันจันทร์ที่ 28 มิถุนายน 2564
มาตรการเพิ่มแหล่งเงินลงทุนของประเทศ ในช่วงโควิด-19
วันพุธที่ 3 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้า 3 มาตรการเพิ่มแหล่งเงินลงทุนของประเทศในปีงบประมาณ 2565 ประกอบด้วย 1)การให้เอกชนร่วมลงทุนในกิจการของรัฐ ซึ่งคาดว่าจะมีเงินลงทุนกว่า 52,000 ล้านบาท 2) กองทุนรวมโครงสร้างพื้นฐานเพื่ออนาคตประเทศไทย เช่น โครงการทางพิเศษพระราม3-ดาวคะนอง-วงแหวนรอบนอก กทม. ด้านตะวันตก โครงการ E-W Corridor เป็นต้น รวมกว่า 9,900 ล้านบาท และ 3) การใช้เงินกู้เพื่อพัฒนาเศรษฐกิจและสังคม ใน 8 กระทรวง 11 หน่วย เช่น การพัฒนาระบบน้ํา ระบบบริการสาธารณสุข การลงทุนที่ใช้เทคโนโลยีเพื่อการสร้างความเข้มแข็งของประเทศ วงเงินรวมกว่า 91,000 ล้านบาท ทั้งนี้ เพื่อกระตุ้นการเจริญเติบโตทางเศรษฐกิจให้บรรลุผลเป็นไปตามเป้าหมายที่กําหนดไว้
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี